Riksdagsvalget i Sverige 2006

Riksdagsvalget i Sverige 2006 ble avholdt 17. september 2006.

Socialdemokraterna hadde siden 1994 sittet i en mindretallsregjering. Regjeringen støttet seg på Miljöpartiet de Gröna og Vänsterpartiet. Disse to partiene (og særlig Miljöpartiet de Gröna) gjorde det klart før valget at de ville inn i regjeringen for å fortsatt støtte Göran Persson som statsminister.

På borgerlig side hadde Moderata samlingspartiet, Folkpartiet liberalerna, Kristdemokraterna og Centerpartiet laget en samarbeidserklæring gjennom Allians för Sverige, for dermed å danne en koalisjonsregjering med Moderaternas leder, Fredrik Reinfeldt som statsministerkandidat.

 2002–2006 
Siden riksdagsvalget i 2002 hadde Socialdemokraterna vært i mindretallsregjering med Göran Persson som statsminister mens Miljöpartiet de Gröna og Vänsterpartiet har vært støttepartier.

 Mandatfordeling mellom 2002 og 2006 
 Sveriges socialdemokratiska arbetareparti: 144  Moderata samlingspartiet: 55  Folkpartiet liberalerna: 48  Kristdemokraterna: 33  Vänsterpartiet: 28  Centerpartiet: 22 Miljöpartiet de Gröna: 17

 Valgkampen 

31. august 2004 møttes lederne for de fire borgerlige partiene hjemme hos Centerpartiets leder Maud Olofsson hvor de dannet Allians för Sverige. Ved møtet ble det dannet seks grupper som skulle arbeide fram en politisk plattform for en samarbeidsregjering på borgerlig side.

Statsminister Göran Persson utløste på sin side spekulasjoner om at han skulle trekke seg da han i mars 2004 kjøpte en gård i Flen, men ved Socialdemokraternas landsmøte i 2005 ble han gjenvalgt som leder for en fireårsperiode og var dermed den klare statsministerkandidaten for enda en periode.

Valgresultatene viste at alliansen med Moderata samlingspartiet i spissen fikk flertall og Fredrik Reinfeldt ble ny statsminister, se Fredrik Reinfeldts regjering. Göran Persson gjorde det klart allerede valgnatten at han ville seg som partileder, og mandag 18. september leverte han også inn sin avskjedssøknad som statsminister. Tirsdag 19. september fikk Reinfeldt det formelle oppdraget med å danne regjering, og sluttforhandlingene med de tre andre borgerlige partiene gikk inn i sluttfasen.

 Endelige valgresultater 

Det endelige valgresultatet var klart 21. september 2006:

PartiPartileder Antall stemmer Prosent Endring fra 2002 MandaterEndring fra 2002   Moderaterna    Fredrik Reinfeldt  1 456 014  26,23    10,97   97    42   Socialdemokraterna   Göran Persson  1 942 625  34,99    4,86  130   14   Miljöpartiet    Peter ErikssonMaria Wetterstrand
  291 121  5,24    0,59  19    2    Vänsterpartiet    Lars Ohly  324 722  5,85   2,54  22   8   Kristdemokraterna    Göran Hägglund  365 998  6,59   2,56  24   9   Centerpartiet    Maud Olofsson  437 389  7,88   1,69  29   7   Folkpartiet    Lars Leijonborg  418 395  7,54   5,85  28   20  De borgerlige (M+C+FP+KD) 2 677 79648,24 178 20 De rödgröna (S+V+MP)  2 558 46846,08 171 20 Andre partier/lister315 0145,67 2,55——Antall godkjente stemmer5 551 278    Blanke ugyldige stemmer96 922   Andre ugyldige stemmer2 216  Totalt5 650 416    


 Valgdeltakelsen 

Valgdeltakelsen ble 81,99 % hvilket var en fremgang på 1,88 % siden forrige riksdagsvalg.

Kategori:Valg i 2006
Kategori:Valg i Sverige
Kategori:2006 i Sverige
Kategori:Sveriges riksdag